כריסטיאן שטרייך

כריסטיאן שטרייך (בגרמנית: Christian Streich; נולד ב-11 ביוני 1965) הוא מאמן כדורגל מקצועי גרמני ושחקן עבר. שטרייך היה המאמן של מועדון הבונדסליגה פרייבורג עד מרץ 2024 הוא אימן במועדון במחלקות השונות משנת 1995. ב-29 בדצמבר 2011 הוא מונה למאמן לאחר פיטוריו של מרקוס סורג.<ref></ref> בזכות ההצלחה המיידית שלו במועדון והאישיות האנרגטית והכריזמטית שלו, שטרייך נחשב ל"דמות פולחן", "אש אכזרית", ו"פילוסוף הכדורגל".<ref></ref><ref name="Saviour of the season: Christian Streich2"></ref><ref name="Freiburg pinning their hopes on a low-key firebrand2"></ref> במאמר של הניו יורק טיימס מיוני 2020 הוא תואר כ"מצפון החברתי הלא רשמי של הכדורגל הגרמני".<ref></ref>

== קריירת משחק ==
שטרייך התחיל את קריירת הנוער שלו בשנת 1983 בפרייבורג FC, ששיחק בליגה השנייה של באדן-וירטמברג. בעונתו הראשונה עם המועדון, זכה פרייבורג באליפות, אך הובס בסיבוב העלייה לבונדסליגה השנייה. ב־1987 עבר לשחק עבור פרייבורג בליגה השנייה של הבונדסליגה.

לאחר עונה אחת עם פרייבורג, בה הופיע 22 פעמים וכבש 2 שערים, עבר שטרייך לקבוצה מהליגה השנייה, 08 הומבורג, איתה סיים כסגן אלוף והעפיל לליגה הלאומית העליונה בשנת 1989. בעונת 1989–1990, הופיע שטרייך עשר פעמים במדי הומבורג. בשנת 1991 עבר חזרה לפרייבורג ושיחק שם עד שקריירת המשחק שלו נקטעה בשנת 1995 עקב שבר במפרק כף הרגל.<ref name="Freiburg pinning their hopes on a low-key firebrand"></ref>

== קריירת אימון ==
=== קריירה מוקדמת ===
שטרייך חזר לפרייבורג בשנת 1995 כמאמן נוער. עם קבוצת הנוער, זכה בגביע הגרמני לנוער בשנים 2006, 2009 ו-2011 ובאליפות הבונדסליגה לנוער בשנת 2008. לאחר מינויו של רובין דוט למאמן הקבוצה הראשונה בקיץ 2007, שימש שטרייך כעוזר מאמן והתמקד בעיקר בקבוצת הנוער. תחת ניהולו, עברו מספר שחקני נוער לקבוצה הבוגרת, כולל: דניס אאוגו, ג'ונתן פיטרויפה, דניאל שוואב, אקה אוזומה, עומר טופראק ואוליבר באומן.

=== פרייבורג ===
בתחילת עונת 2011–2012, מונה שטרייך לעוזר מאמן של הקבוצה הראשונה של פרייבורג, עם המנהל החדש מרקוס סורג, לאחר שרובין דוט עזב את המועדון לטובת אימון באייר לברקוזן. לאחר חצי עונה חלשה בבונדסליגה בה הייתה פרייבורג בסכנת ירידה ,<ref></ref> מונה שטרייך למאמן ראשי ב-29 בדצמבר 2011 לאחר פיטוריו של מרקוס סורג.<ref name="Streich übernimmt für Sorg"></ref>

לאחר פגרת החורף, המשחק הראשון של פרייבורג בבונדסליגה תחת ניהולו של שטרייך היה נגד קבוצת תחתית נוספת, אאוגסבורג.<ref name="2011–12 season2"></ref> פרייבורג ניצחה 1–0 בזכות שער בדקה ה-88 שהבקיע מתיאס גינטר, שחקן שאומן על ידי שטרייך ברמות הנוער בפרייבורג וקודם לקבוצה הבוגרת על ידו. הניצחון העלה את פרייבורג מעל לקו התחתון בטבלה. למרות שהקבוצה נחשבה כמי שתירד ליגה לפני ששטרייך לקח את המושכות, לאחר רצף של 9 משחקים ללא הפסד, פרייבורג הבטיחה את הישארותה בבונדסליגה במחזור ה-32 עם תיקו 0–0 נגד הנובר 96. הקבוצה סיימה את העונה ברצף של 10 משחקים ללא הפסד, לפני שהפסידה במחזור האחרון לאלופת הליגה בורוסיה דורטמונד.<ref></ref> פרייבורג סיימה את העונה במקום ה-12.<ref name="2011–12 league table2"></ref> לאחר העונה, שטרייך נבחר למאמן השנה בגרמניה על ידי המגזין הרשמי של הבונדסליגה, Goal!<ref name="Christian Streich: Freiburg's free spirit2"></ref>
שטריך אימן את פרייבורג ב-2013
תחת שטרייך, בעונת 2012–2013, סיימה הקבוצה במקום החמישי, הישג השיא שלה מאז עונת 1994–1995. המקום החמישי הבטיח מקום בליגת האירופה בעונת 2013–2014, הישג שהמועדון לא השיג מאז עונת 2001–2002 של הטורניר. בעונת 2012–2013, פרייבורג גם הגיעה לחצי גמר הגביע הגרמני לראשונה בתולדותיה, אך הפסידה לשטוטגרט, 1–2, והחמיצה את ההזדמנות לשחק נגד באיירן מינכן בגמר. לאחר העונה, שטרייך נבחר למאמן העונה על ידי מגזין Kicker, כאשר הוא גובר על המאמן זוכה הטרבל יופ היינקס.<ref name="Bundesliga-Profis wählen Christian Streich zum besten Trainer2"></ref> שטרייך האריך את חוזהו בסיום העונה.

העונה השלישית עם שטרייך כמאמן התחילה בצורה לא מוצלחת במיוחד, כאשר פרייבורג נשארה במקום ה-16 בבונדסליגה והודחה בשלב הבתים של הליגה האירופאית<ref name="2013–14 season3"></ref> לאחר שסיימה במקום השלישי. פרייבורג הודחה בסיבוב השלישי של הגביע הגרמני על ידי באייר לברקוזן, אך סיימה את עונת הבונדסליגה במקום ה-14 ובכך נותרה בליגה.

פרייבורג פתחה את עונת 2014–2015 עם ניצחון 2–0 נגד איינטרכט טרייר בגביע הגרמני.<ref name="2014–15 season2"></ref> אולם, עם חמישה ניצחונות בלבד במחצית השנייה של העונה, לא היו מספיקים, והקבוצה סיימה במקום ה-17 וירדה לליגה השנייה בנקודה אחת בלבד.<ref name="2014–15 league table2"></ref>

שטריך באימון פרייבורג 2017

== חייו אישיים ==
שטרייך הוא בנו של קצב וגדל בעבודה בחנות של אביו. הוא מייחס את האישיות המזמינה שלו להוריו ולאופן שבו התייחסו ללקוחות בחנות. לאחר סיום פתאומי של קריירת המשחק שלו, השלים שטרייך את לימודיו בגרמנית, וגם למד ספורט והיסטוריה באוניברסיטה; הוא הפך בסופו של דבר למורה מוסמך.

== הערות שוליים ==

קטגוריה:כדורגלני שטוטגרטר קיקרס
קטגוריה:כדורגלני פ.צ. הומבורג
קטגוריה:כדורגלני פרייבורג
קטגוריה:מאמני כדורגל גרמנים
קטגוריה:ילידי 1965